fi fi fi fi pl fi da fi fi nds fr ceb fi pl fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Sosiaalityön maisteriohjelmat ja opintojen suorittaminen ennen hakua avoimessa yliopistossa — Jyväskylän yliopiston avoin yliopisto
Opinnot Jyväskylän yliopiston sosiaalityön maisteriohjelmiin tähtääville
Oletko suorittanut korkeakoulututkinnon ammattikorkeakoulussa tai yliopistossa? Voit hakea aiemman tutkintosi perusteella sosiaalityön maisteriopintoihin. Opiskele sosiaalityön maisteriohjelmien hakuun tarvittavat alan perus- ja aineopinnot Jyväskylän yliopiston avoimessa yliopistossa.
Sosiaalityön maisteriohjelman suoritettuasi tunnet sosiaalitieteiden ja sosiaalityön keskeiset käsitteet sekä tärkeimmät teoriat ja teoriaperinteet. Sinulla on laaja-alainen yhteiskuntatieteellinen osaaminen sosiaalityön rakenteelliseen sekä yksilö-, perhe ja yhteisölähtöiseen asiakas- ja asiantuntijatyöhön.
Opintojen jälkeen voit työskennellä vaativissa sosiaalityön ammatillisissa tehtävissä ja asiantuntijana monialaisissa yhteistyöverkostoissa. Sinulla on perusvalmiudet toimia organisaatioiden johtotehtävissä sekä projektien ja kehittämishankkeiden johtajana. Maisterintutkinto antaa valmiudet myös tieteellisiin jatko-opintoihin.
Jyväskylän yliopistossa sosiaalityön maisteriopinnot on mahdollista opiskella humanistis-yhteiskuntatieteellisessä tiedekunnassa joko Jyväskylässä tai Kokkolan yliopistokeskus Chydeniuksessa. Tutustu sosiaalityön maisteriohjelmiin ja niihin hakemiseen.
Usein kysytyt kysymykset sosiaalityön maisteriohjelmiin tähtäävistä opinnoista
Haku ja opiskelijavalinta sosiaalityön maisteriohjelmiin
Huom. JYU:n sosiaalityön maisteriohjelmien kevään 2023 yhteishakua koskevat valintaperusteet julkaistaan lokakuussa 2022. Tutustu valintaperusteisiin ja hakijalle suunnattuihin ohjeisiin tuolloin huolellisesti ja huomioi niissä mainitut asiat opintojesi suunnittelussa.
Sosiaalityön maisterikoulutuksen yhteisvalinnassa voi hakea korkeakoulujen kevään yhteishaussa Itä-Suomen, Jyväskylän, Lapin ja Turun yliopistoihin.  Seuraava hakuaika ilmoitetaan Opintopolku.fi-palvelussa.
Jyväskylän yliopistossa on kevään 2022 yhteishaussa humanistis-yhteiskuntatieteellisen tiedekunnan maisteriopintoihin yhteensä 50 paikkaa: Jyväskylässä 20 aloituspaikkaa ja Kokkolan yliopistokeskuksen maisteriopintoihin 30 aloituspaikkaa.
Hakukelpoisuuteen edellytetään korkeakoulututkinnon lisäksi tai sen osana valmiiksi suoritetut ja kootut sosiaalityön aineopinnot. Aineopintokokonaisuus tulee olla suoritettu vähintään kokonaisarvosanalla hyvä (3).
Tutustu  hakutietoihin huolellisesti jo etukäteen:
Lue tästä maisteriohjelmien valintaperusteet ja hakuohjeet
Opinnot JYU avoimessa yliopistossa ennen hakua
Avoimessa yliopistossa voit suorittaa sosiaalityön perusopinnot (25 op) ja sosiaalityön aineopinnot (40 op), jotka edellytetään maisteriohjelmiin hakevalta. Opiskelu aloitetaan aina perusopintotasoisista opinnoista, jotka suoritettuasi voit jatkaa edelleen aineopintotasoisiin opintoihin.
Jos olet suorittanut sosionomin (AMK) tutkinnon ammattikorkeakoulussa, saat hyväksiluettua 15 opintopistettä sosiaalityön perusopintoihin sisältyvistä opintojaksoista (yhteensä 25 op) ja 10 opintopistettä sosiaalityön aineopintojen opintojaksoista (yhteensä 40 op).
Sosionomi (AMK) -tutkinnolla Jyväskylän yliopiston sosiaalityön maisteriohjelmiin hakiessasi et tarvitse opintokokonaisuustodistusta perusopinnoista. Muut yliopistot saattavat sen kuitenkin edellyttää. Aineopinnoista sen sijaan tarvitset todistuksen hakua varten.
Sosiaalityön perusopintojen opiskelu vie aikaa noin 0,5–1 vuotta. Aineopintoihin on puolestaan hyvä varata aikaa noin 1,5–2 vuotta. Opiskeluun kuluvaan aikaan vaikuttavat opinnoista myönnettävät korvaavuudet sekä opiskeluun käytössä oleva aika.
Jos tähtäät kevään 2022 yhteishakuun huomioi, että opintokokonaisuustodistus valmiiksi suoritetusta sosiaalityön aineopintokokonaisuudesta tulee toimittaa Opintopolku.fi -palveluun 6.4.2022 klo 15.00 mennessä. Aikatauluta opintosi siten, että aikaa jää opettajille opintosuoritustesi arviointiin ja sinulle itsellesi opintokokonaisuustodistuksen tilaamiseen ja sen toimittamiseen Opintopolku.fi -palveluun (varaa aikaa todistuksen tilaamiseen muutamia viikkoja).
Lue tästä ohjeet edellä mainittujen hyväksilukujen hakemiseen ja opintoihin ilmoittautumiseen.
Lue tästä ohjeet sosiaalityön opintojen aloittamisesta
Maisterin tutkinnon suorittaminen Jyväskylän yliopiston humanistis-yhteiskuntatieteellisessä tiedekunnassa
Jos tulet valituksi, opiskelu humanistis-yhteiskuntatieteellisen tiedekunnan tutkinto-opiskelijana alkaa hakua seuraavana syksynä. Maisteritutkinnon (laajuus 120 op) suorittaminen vie aikaa päätoimisesti opiskellen noin n. 2–2,5 vuotta. Opiskeluun kuluvaan aikaan vaikuttavat opinnoista mahdollisesti myönnettävät korvaavuudet sekä opiskeluun käytössä oleva aika.
Humanistis-yhteiskuntatieteellisessä tiedekunnassa Jyväskylässä opiskelu tapahtuu suurimmaksi osaksi lähiopetuksena. Oppiaineella on käytössä läsnäololinjaus, sillä pääosa opetuksesta annetaan kontaktiopetuksena kampusalueella, mikä edellyttää opiskelijoiden paikalla oloa.
Opinnoissa on keskeistä keskustelut ja vuorovaikutus niin opettajan kanssa kuin muidenkin opiskelijoiden kesken. Muita opiskelutapoja ovat verkko-opetus ja itsenäinen opiskelu.
Maisterivaiheen opinnot koostuvat sosiaalityön syventävistä opinnoista (100 op) ja muista akateemisista opinnoista (20 op).
Sosiaalityön syventävät opinnot sisältävät seuraavat osa-alueet: tutkimustaidot, vaativa asiantuntijuus, johtaminen ja kehittäminen sekä sosiaalityön eri tehtäväkentät.
Opintoihin sisältyy myös kolmas käytännön harjoittelu, joka suoritetaan 40 päivän aikana sosiaalityön asiantuntija-, johtamis- tai kehittämistehtävissä.
Sosiaalityön substanssiopintoja tukee metodiopintojen jatkuminen, joka mahdollistaa niin kvalitatiivisten kuin kvantitatiivisten tutkimusmenetelmien hyödyntämisen maisterin tutkielmassa. Maisterintutkielma (30 op) laajuisena päättää syventävät opinnot.
Yhteiskuntatieteiden maisterin tutkintoon sisältyvät opinnot (OPS 2020—2023).
Opintojen ohjaus ja HOPS
Sinulla on koko maisterivaiheen ajan mahdollisuus saada ohjausta opintoihisi ja niissä edistymiseen.
Opintojen alussa laadit henkilökohtaisen opintosuunnitelmasi (HOPS) SISU-opintotietojärjestelmään. Osallistut myös oppiaineen infotilaisuuksiin opintojen aloittamisesta, maisteriseminaarityöskentelystä sekä maisterintutkielman tekemisestä.
Opintojen alun ohjauksessa aiempien opintojesi ja tutkinnon vaikutus maisterivaiheen opintoihin tarkistetaan mahdollisten täydentävien opintojen osalta.
Tutustu myös maisteritutkinnon suorittamiseen Kokkolan yliopistokeskus Chydeniuksessa. Yliopistokeskuksessa sosiaalityötä voi opiskella työssäkäyville aikuisille sopivilla opiskelutavoilla, ja opetus tapahtuu iltaisin ja viikonloppuisin.
Kysy ilmoittautumisesta, opintomaksuista ja -oikeudesta opintopalveluistamme:
Kysy ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice